stanford-oval/wikipedia huggingface dataset:
סנדרה איזבאשה
ביוגרפיה > 2011

במרץ, איזבאשה השתתפה באליפות העולם בהתעמלות מכשירים שנערכה בפריז, צרפת. זכתה במקום הראשון בתרגילי הקרקע עם 14.833 נקודות.
באפריל, השתתפה באליפות אירופה להתעמלות מכשירים שנערכה בברלין, גרמניה. היא זכתה במקום הראשון בתרגילי קפיצות עם 14.525 נקודות והן בתרגילי הקרקע עם 14.600 נקודות.
בספטמבר, איזבאשה השתתפה בתחרות קבוצות נגד גרמניה ושווייץ. היא עזרה לנבחרת הרומנית להגיע למקום הראשון עם 14.150 נקודות בתרגילי קפיצות, 13.200 במקבילים מדורגים ו-14.150 נקודות בתרגילי קורה.
באוקטובר, הייתה אמורה להשתתף באליפות העולם בהתעמלות בטוקיו, יפן, אך היא נפצעה ברגלה. אוקטביאן בלו (מאמנה האישי) אמר: "איננו רוצים לדחוק בה, היא סבלה כאבים. היא ממש רצתה להתחרות אך לא הייתה מסוגלת. זהו הפסד גדול - תרומתה לתרגילי הקפיצות והקרקע הייתה מכרעת לנבחרת, אך עלינו להסתגל. היינו מחמירים את פציעתה (אם היינו דוחקים אותה)".
ביוגרפיה > 2012

באפריל, איזבאשה השתתפה בתחרות קבוצות והתמודדה מול נבחרת צרפת. היא סייעה לנבחרת הרומנית לזכות בתחרות ומבחינה אישית דורגה כמתעמלת השנייה בחוזקתה עם ציון כולל של 56.600 נקודות.
במאי, השתתפה באליפות אירופה לנשים בהתעמלות מכשירים שנערכה בבריסל, בלגיה. סייעה לנבחרה הרומנית לצבור 15.200 נקודות בתרגילי קפיצות ולנצח בתחרות, ומבחינה אישית נזקפו לזכותה 14.833 נקודות בתרגילים אלו. היא אמרה: "כאן זה מדליית זהב, אבל זה יהיה קשה יותר בלונדון".
בתחילת יולי השתתפה בתחרות קבוצות שנערכה בבוקרשט, רומניה, והתמודדה מול נבחרות גרמניה, צרפת ואיטליה. פעם נוספת, היא סייעה לנבחרת הרומנית להגיע למקום הראשון ומבחינה אישית דורגה כמתעמלת השנייה בחשיבותה בתחרות, עם ציון משוקלל של 59.150 נקודות.
ביוגרפיה > 2012 > אלופה אולימפית בתרגיל קפיצות

בסוף יולי, איזבאשה השתתפה באולימפיאדת הקיץ 2012 בלונדון, הממלכה המאוחדת. היא סייעה לנבחרת הרומנית לעבור את מבחני הסף ולהיום מדורגים במקום הרביעי בתחרות הקבוצות, ומבחינה אישית עברה את המבחנים המקדימים לתחרויות הגמר עם ציון כולל של 57.532 נקודות. כמו כן, עברה את המבחנים המקדימים לתחרות תרגילי הקפיצות ותרגילי הקרקע עם ניקוד של 15.316 ו-15.066 בהתאם. במקצה הגמר לקבוצות, סייעה לנבחרה הרומנית לקטוף את המקום השלישי עם 15.100 נקודות בתרגילי קפיצות ו-15.200 נקודות בתרגילי קרקע.
עם סיום גמר הקבוצות, איזבאשה דורגה במקום החמישי, עם ציון משוקלל של 58.833 נקודות. היא זכתה במדליית זהב בתרגילי הקפיצות עם 15.191 נקודות. איזבאשה אמרה: "בכנות, גמר תרגילי הקפיצות הוא מלחמת עצבים ורואים שזה כך. אני לא יכולה להגיד שאני מסופקת שכן עוד עליי להתחרות בתרגילי הקרקע. זה אומר הרבה אך בכנות לא צפיתי לכך, במיוחד מאחר שהייתי האחרונה להתחרות". את מקצה תרגילי הקרקע סיימה במקום השמיני לאחר שמעדה בסוף התרגיל שביצעה. היא אף נבחרה לשאת את דגל רומניה בטקס נעילת המשחקים האולימפיים.
ביוגרפיה > 2013

איזבאשה התכוננה לאליפות אירופה 2013 בהתעמלות שנערכה באפריל במוסקבה, רוסיה, אך בסופו של דבר בחרה שלא לקחת חלק בתחרות בשל חוסר בשעות אימון. היא הפסיקה את אימוניה כדי לסיים את לימודי התואר הראשון שלה.
באוקטובר, איזבאשה השתתפה באליפות העולם בהתעמלות מכשירים באנטוורפן, בלגיה. במוקדמות, היא דורגה במקום השני עם 14.733 נקודות. את התחרות סיימה במקום השביעי עם 13.733 נקודות.
היא פרשה מעולם הספורט זמן קצר לאחר מכן.
ביוגרפיה > 2021

החלה להשתתף בתוכנית המציאות הזמר במסכה רומניה בתור החייזרית והודחה ראשונה.
סנדרה (הונגריה)

סנדרה (בהונגרית: Szendrő) היא עיירה במחוז בורשוד-אבאוי-זמפלן, שבצפון מזרח הונגריה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הקהילה היהודית

יהודים התיישבו בעיירה במחצית השנייה של המאה ה-18. רובם עסקו בין במסחר, בעיקר בשיווק תוצרת חקלאית. כמו כן, הם עסקו בגידול גפנים וייצור היין ששווק בעיקר לבודפשט הסמוכה.
בעיירה נבנו בית כנסת, מוסדות חינוך ומוסדות צדקה ופעלה החברה קדישא. בעקבות הקרע ביהדות הונגריה (1869-1868), הצטרפה הקהילה לזרם האורתודוקסי. ב-1929 נמנו עם קהילת יהודי סנדרה 42 סוחרים, שלושה חקלאים, שני תעשיינים, מורה, עורך דין, שני רופאים, מהנדס, שלושה פקידים, שישה בעלי מלאכה. בעיירה היה בית עלמין יהודי עתיק שנפתח עם ראשות ההתיישבות היהודית בעיירה.
ערב מלחמת העולם השנייה התגוררו בסנדרה 277 יהודים.
| שנה | מספר היהודים בעיירה | כלל האוכלוסייה |
| --- | --- | --- |
| 1840 | 165 |  |
| 1880 | 211 | 2,340 |
| 1910 | 244 |  |
| 1920 | 232 |  |
| 1930 | 277 |  |
| 1941 | 233 | 3,314 |
רבנים בסנדרה

בין הרבנים בסנדרה נמנה הגאון רבי שרגא צבי טננבוים בעל נטע שורק מגדולי הפוסקים בהונגריה, ואחר כך בטשאטה,
הקהילה היהודית בזמן מלחמת העולם השנייה

מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה כשממשלת הונגריה הפרו-גרמנית חוקקה בשנת 1938 את "החוקים היהודיים".
ב-1942 נכלאו במחנה הסגר בקישטרצ'ה 15 מנכבדי הקהילה בעקבות הלשנתו של ראש העירייה, חבר מפלגה אנטישמית. לאחר כמה חודשים הם שוחררו, אך מיד גויסו לעבודות כפייה
הם נשלחו לחזית באוקראינה, שם הועסקו בפינוי מוקשים. רובם נספו בעבודה זאת.
מיד עם כניסת הצבא הגרמני להונגריה, במרץ 1944, תפסו חיילים גרמנים כמה ממנהיגי הקהילה בסנדרה כבני ערובה. על היהודים נכפה להישאר בבתיהם והנוצרים הוזהרו לבל יושיטו עזרה ליהודים. במאי 1944 הוקם הגטו בסנדרה, אליו הובאו גם יהודים מיישובי הסביבה. הגברים נשלחו לעבוד במכרה סמוך, אחרים נשלחו לעבודות כפייה מחוץ לעיירה. בחג השבועות הועברו כל יהודי גטו סנדרה למישקולץ ומשם נשלחו לאושוויץ.
הקהילה היהודית לאחר מלחמת העולם השנייה

לאחר המלחמה חזרו לסנדרה כ-30 יהודים וחידשו את חיי הקהילה בראש הקהילה עמד הרב יצחק צבי דייטש, אחר כך בדטרויט בעל שיח יצחק.
ב-1948 הקימו גלעד לזכר 280 קדושי סנדרה. בניין בית הכנסת שופץ למטרת תפילה בציבור אולם בשל התנכלות התושבים במקומיים החלו היהודים להגר מהונגריה.
במקום נשארו בתי קברות יהודיים.
סר-י פול

| --- | --- |
 מדינה:  אפגניסטן אפגניסטן
 מחוז:  סר-י פול
 שטח:  2,442 קמ"ר
 גובה:  888 מטרים
 אוכלוסייה:  ‏
  ‑ בעיר:  176,994 (21 בספטמבר 2020)
  ‑ צפיפות:  72.48 נפש לקמ"ר (21 בספטמבר 2020)
 קואורדינטות:  36°13′17″N 65°55′40″E﻿ / ﻿36.221388888889°N 65.927777777778°E﻿ / 36.221388888889; 65.927777777778 
 אזור זמן:  UTC +4:30
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןסר-י פול(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןסר-י פול  he tabBackground:;tabBorder:#aaa;defaultTab:0;
 
סר-י פול (בפשטו ובפרסית: سرپل, תעתיק מדויק: סרפל) היא עיר בצפון אפגניסטן ובירת המחוז הקרוי על שמה. העיר שוכנת בגובה 888 מטרים מעל פני הים, כ-350 ק"מ צפון-מערבית לבירה קאבול, ועל פי תחזית רשמית לתאריך 21 בספטמבר 2020, התגוררו בה 176,994 בני אדם. אוכלוסיית העיר מורכבת ברובה מאוזבקים וטג'יקים.
העיר נכבשה על ידי הטליבאן ב-8 באוגוסט 2021, כחלק מהשתלטות הטליבאן על אפגניסטן באותה שנה.
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  Cohen, Saul Bernard; Cohen, Saul (2008). The Columbia Gazetteer of the World: A to G. ISBN 9780231145541.
↑  Taliban seize two more Afghanistan provincial capitals in northern blitz | Pakistan Today, pakistantoday.com.pk
ערך זה הוא קצרמרבנושא אפגניסטן ובנושא יישובים באסיה. אתם מוזמנים לתרום לוויקיפדיה ו.
עיניים שלי (אלבום)

יהודה פוליקר במופע מיוחד לכבוד 25 שנים לאלבום, התיאטרון הרומי בקיסריה, יולי 2011
עיניים שלי הוא אלבום הסולו הראשון של יהודה פוליקר. האלבום יצא בשנת 1985 בהוצאת CBS. כל השירים באלבום נכתבו והולחנו על ידי אמנים יוונים ותורגמו לעברית על ידי פוליקר ויעקב גלעד, פרט לקטע אינסטרומנטלי אחד שהלחין פוליקר בשם "שקיעה ים תיכונית".
יצירת האלבום

ב-1983, בעת חזרה לתוכנית רדיו של רשות השידור בה היו אמורים להשתתף להקות בנזין ותיסלם, שמעה העורכת המוזיקלית של התוכנית, ורדה איתי, את פוליקר מנגן להנאתו מנגינה יוונית. כבת לקהילת יוצאי קורפו, הדבר משך את התעניינותה והיא הציעה לו להקליט תוכנית המורכבת משירים יווניים מתורגמים. לאחר מאמצים, הם הצליחו לשכנע את יעקב גלעד, שהתנגד עד אותו שלב לשילוב מוזיקה יוונית במוזיקה של פוליקר ובנזין, להצטרף לפרויקט. תחילה תוכנן כי ישתתפו בפרויקט אמנים שונים וכל אחד מהם ישיר שיר יווני אחד המתורגם לעברית, אך הדבר לא הסתייע ופוליקר הפך את הפרויקט לתקליט סולו שלו. חברת התקליטים NMC העמידה לרשותו תקציב זעום שאילץ אותו לנגן בחלק גדול מהכלים בעצמו ואף לרכוש מכונת תופים ולהפעילה במקום שימוש במתופף.
מיד עם יציאת האלבום הוא התקבל היטב והושמע רבות בתחנות הרדיו בישראל, אם כי מסע ההופעות שליווה את יציאתו היה מוצלח פחות. עד סוף שנות ה-80 מכר האלבום כ-70,000 עותקים.
השיר "עיניים שלי"

במקור ביוונית: "Μη μου θυμώνεις μάτια μου" ("אהובתי, אל תכעסי עלי") נכתב על ידי סטאוורוס קויומדזיס (Σταύρος Κουγιουμτζής) מהמלחינים היוונים הבולטים של המאה ה-20, עבור הזמר יאניס פולופולוס.
| 0 | 1 | 2 |
| --- | --- | --- |
|   אל תכעסי, עיניים שלי קמתי ממך ללכת ארץ אחרת ...  — גרסה עברית של יעקב גלעד  |   אהובתי, אל תכעסי עלי כי אני עוזב לארץ אחרת ...  — תרגום חופשי מיוונית  |   Μη μου θυμώνεις μάτια μου που φεύγω για τα ξένα ...  — Σταύρος Κουγιουμτζής  |
השפעה

האלבום המשיך מגמה של שילוב אלמנטים של רוק בשירים ים תיכוניים מתורגמים לעברית, כפי שנעשה על ידי דויד ברוזה ב"האישה שאיתי" שנתיים לפני כן. הצלחת האלבום הביאה לשינוי בהתייחסות למוזיקה היוונית שנתפסה עד אותו שלב כמוזיקה של מועדונים ושמחות והביאה אותה אל לב הזרם המרכזי במוזיקה הישראלית הפופולרית.
כמו כן, האלבום היה עיסוק ראשון של גלעד ופוליקר בהיותם דור שני לניצולי שואה, וגלעד הסביר שאף שהשירים אינם עוסקים בנושא ישירות הוא מרחף מעל. הדברים נאמרו בתוכנית הרדיו של גלי צה"ל "אחרי המלחמה", שבה לראשונה דיברו פוליקר וגלעד על חייהם כדור שני, ותוכנית זו הולידה בהמשך את האלבום "אפר ואבק" והסרט "בגלל המלחמה ההיא". כך, החיבור לשירים היוונים שאותם הביאו ניצולי סלוניקי היה הפתח הראשון של גלעד ופוליקר בדרך ליצירה ששינתה את השיח הציבורי על הדור השני.
שותפים באלבום

יהודה פוליקר ניגן באלבום בגיטרות בוזוקי, גיטרה בס, בגלמה וקלידים
ביצירת האלבום השתתפו מוזיקאים אחדים, ביניהם:
אלון הלל - כלי הקשה ותוספות תופים
משה לוי - קולות רקע
עליזה עזיקרי - קולות רקע
דני בסן - קולות רקע
רמי קלינשטיין - קולות רקע
דריו מלכי - סינטיסייזר
תרגום השירים ביוונית נעשה בסיוען של טילדה איסאיאס ומרתה עזרא.
האלבום הוקדש לורדה איתי (קלג).
צילום העטיפה: מיכל היימן
עיצוב העטיפה: תמיר להב-רדלמסר
רשימת רצועות

עיניים שלי
בוקר יום ראשון
רוחות מלחמה
קחי אותי חזק
הקנאה
שקיעה ים תיכונית
אלקו
כפיים
קללת הים
עיר בשלכת
אל הלילה
הערות שוליים

↑  יהודה פוליקר בריאיון עם שמעון פרנס בתוכנית "חלום לים התיכון", ערוץ 23, 29 באוקטובר 2010
↑  ביוגרפיה של יהודה פוליקר, אתר מומה
↑  ראיון ב"חלום לים התיכון"
↑  על פי דברי שמעון פרנס בעת הראיון ב"חלום לים התיכון"
1 2  ביוגרפיה של יהודה פוליקר ב"מומה"
↑  דברי שמעון פרנס ב"חלום לים התיכון"
↑  "חלום לים התיכון"
ענבל שגב

| --- | --- |
אין תמונה חופשית
 לידה:  המאה ה־20 ישראל 
 מוקד פעילות:  ישראל 
 מקום לימודים:  בית הספר ג'וליארד 
 כלי נגינה:  צ'לו 
 www.inbalsegev.com
 פרופיל ב-IMDb
 
ענבל שגב היא צ'לנית ישראלית-אמריקאית.
קורות חיים

שגב החלה את לימודיה בגיל 5. בהמלצתו של אייזק שטרן נסעה בגיל 16 לארצות הברית להמשיך שם בלימודיה. הופעת הבכורה שלה הייתה עם התזמורת הפילהרמונית הישראלית ועם הפילהרמונית של ברלין בניצוח זובין מהטה. הופעתה הראשונה בקרנגי הול בניו יורק הייתה ב-7 בדצמבר 1997, בנגינת Trois strophes sur le nom de Sacher של אנרי דיטייה, בביצוע ראשון ליצירה זו בקרנגי הול.
ענבל שגב היא בעלת תואר ראשון מבית הספר ג'וליארד ותואר שני מבית הספר למוזיקה של אוניברסיטת ייל. בין מוריה שם היה אלדו פאריזוט. כמו כן למדה אצל ברנרד גרינהאוס, שהיה תלמיד של פאבלו קזאלס.
בתחילת דרכה ניגנה שגב בצ'לו שבנה גטאנו רוסי במילאנו, בשנת 1845, וכיום היא מנגנת בצ'לו שנבנה על ידי פרנצ'סקו רוג'רי, בן זמנו של סטרדיוואריוס, בשנת 1673 בקרמונה.
ענבל שגב חיה בניו יורק עם בעלה ושלושת ילדיהם.
פרסים ואותות הוקרה

2000 - התחרות הבינלאומית ע"ש פאבלו קזאלס בקרונברג, גרמניה
1998 - פרס הקונצ'רטו של ג'וליארד
1996 - התחרות הבינלאומית ע"ש פאבלו קזאלס בהלסינקי, פינלנד
1995 - התחרות הבינלאומית של וושינגטון
הערות שוליים

↑  Inbal Segev – A Love Story with the Cello, GetClassical, ‏2011-01-12 (באנגלית)
| --- | --- |
בקרת זהויות :  NLI: 987007298512605171  GND: 135429609  LCCN: n2005011215  MusicBrainz: be873502-448c-4406-a431-c808eab05dd7  VIAF: 297958043   WorldCat (עם VIAF): 297958043
עונת 1980/1981 בגביע קוראץ'

| --- | --- |
 תאריך התחלה:  8 באוקטובר 1980
 תאריך סיום:  19 במרץ 1981
 מספר משתתפות:  33 
 זוכה:  ספרד חובנטוד בדאלונה (זכייה ראשונה)
 סגנית:  איטליה רייר ונציה
 → 1979/19801981/1982 ←
 
עונת 1980/1981 בגביע קוראץ' הייתה המהדורה העשירית של תחרות פיב"א לקבוצות כדורסל אירופיות, שנערכה בין 8 באוקטובר 1980 ל-19 במרץ 1981.
חובנטוד בדאלונה מספרד ניצחה בגמר את רייר ונציה מאיטליה וזכתה בטורניר בפעם הראשונה.
סיבוב ראשון

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| הונגריה (1957–1989) ואשאש | 181–158 | טורקיה פינאר קרשיאקה | 106–81 | 75–77 |
| ישראל הפועל חיפה | 198–140 | יוון פאנליניוס | 102–63 | 96–77 |
| אנגליה אובלטין המלט המפסטד | 200–203 | ספרד אימובנקו | 89–98 | 111–105 |
| לוקסמבורג מס | 164–205 | בלגיה אנדרלכט | 86–108 | 78–97 |
| ישראל הפועל תל אביב | 174–159 | בלגיה פלורוס | 84–72 | 90–87 |
| צרפת סטאד פראנסה | 219–170 | לוקסמבורג ספרטה ברטראנז' | 112–70 | 107–100 |
סיבוב שני

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| הונגריה (1957–1989) ואשאש | 174–187 | יוון אריס סלוניקי | 90–97 | 84–90 |
| ישראל הפועל חיפה | 184–203 | איטליה רייר ונציה | 95–103 | 89–100 |
| צרפת פו אורטז | 185–154 | ספרד אימובנקו | 99–71 | 86–83 |
| בלגיה אנדרלכט | 161–148 | ספרד קוטוניפיסיו | 94–71 | 67–77 |
| טורקיה ינישהיר | 132–236 | ישראל הפועל תל אביב | 68–109 | 64–127 |
| טורקיה בשיקטאש | 145–184 | יוגוסלביה ק.ק. זאדאר | 81–96 | 64–88 |
| צ'כוסלובקיה סלביה פראג | 154–163 | בלגיה אוסטנדה | 90–84 | 64–79 |
| צ'כוסלובקיה ברנו | 169–151 | צרפת סטאד פראנסה | 95–75 | 74–76 |
| צרפת קן | 161–182 | יוגוסלביה פרטיזן בלגרד | 83–84 | 78–98 |
| יוון א.א.ק. אתונה | 159–162 | בלגיה סטנדרד לייז' | 78–80 | 81–82 |
| יוגוסלביה הכוכב האדום בלגרד | 157–132 | יוון ספורטינג | 85–63 | 72–69 |
שלב הבתים

שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.
יוגופלסטיקה ספליט, דינמו מוסקבה, חובנטוד בדאלונה, אסוול ליון-וילרבאן ורייטי, שזכתה במהדורה הקודמת, העפילו אוטומטית לשלב זה.
חצי גמר

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ספרד חובנטוד בדאלונה | 191–158 | יוגוסלביה הכוכב האדום בלגרד | 109–85 | 82–73 |
| איטליה רייר ונציה | 220–208 | ברית המועצות דינמו מוסקבה | 119–104 | 101–104 |
גמר

| 0 | 1 | 2 | 3 | 4 |
| --- | --- | --- | --- | --- |
| 19 במרץ 1981 | ספרד חובנטוד בדאלונה | 105–104ה | איטליה רייר ונציה | פלאו בלאוגרנה, ברצלונה, ספרד |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | גונסאלו סאגי-ולה (27) | (סיקור) | ספנסר הייווד (30) |  |
ישראל בתחרות

הפועל תל אביב והפועל חיפה, שסיימו במקום השני והרביעי בהתאמה בעונת 1979/1980 בליגה הלאומית בכדורסל, ייצגו את ישראל בתחרות.
הפועל תל אביב הוגרלה בסיבוב הראשון מול פלורוס וניצחה 174–159 (ניצחונות 84–72 בישראל ו-90–87 בבלגיה), הוגרלה בסיבוב השני מול ינישהיר וניצחה 236–132 (ניצחונות 109–68 באנקרה ו-127–64 בתל אביב) ובשלב הבתים הודחה לאחר שסיימה במקום הרביעי בבית עם רייטי (הפסדים 94–99 בבית ו-80–84 בחוץ), אנדרלכט (הפסד 80–88 בחוץ וניצחון 90–86 בבית) והכוכב האדום בלגרד (ניצחון 96–92 בבית והפסד 102–128 בחוץ).
הפועל חיפה הוגרלה בסיבוב הראשון מול פאנליניוס וניצחה 198–140 (ניצחונות 102–63 בחיפה ו-96–77 באתונה), אך הודחה בסיבוב השני לאחר שהפסידה לרייר ונציה 184–203 (95–103 בישראל ו-89–100 באיטליה).
ענבל שוורץ גנפול

| --- | --- |

 לידה:  13 באוקטובר 1984 (בת 39) 
 מידע כללי
 מדינה:  ישראל ישראל
 ספורט
 ענף ספורט:  שחייה פאראלימפית 
 
ענבל שוורץ גנפול (נולדה ב-31 באוקטובר 1984) היא שחיינית ישראלית בספורט נכים.
ביוגרפיה

שוורץ גנפול, נפגעת שיתוק מוחין, החלה להתאמן בשחייה מגיל צעיר במרכז הספורט לנכים. בגיל 15 היא החלה להתחרות באופן מקצועי ובתחרויות בינלאומיות ובהיותה בת 18 היא זכתה במקום הרביעי באליפות העולם לנכים המשחה 100 מ' סגנון חופשי. לאחר מכן הוכשרה כמדריכת שחייה.
במשחקים הפאראלימפיים אתונה (2004) השתתפה שוורץ גנפול בשלושה מקצים: 100 מ' גב (מקום שמיני), 100 מ' סגנון חופשי (מקום שישי במוקדמות) ו-50 מ' סגנון חופשי (מקום שביעי במוקדמות). באליפות העולם בשנת 2006 היא הגיעה למקום הרביעי במקצה 50 מ' פרפר. באליפות גרמניה בשנת 2007 היא השתתפה בשלושה מקצי שחייה: 50 מ' פרפר (מדליית זהב), 100 מ' חופשי (מקום רביעי) ו-50 מ' חופשי (מקום חמישי). בעקבות הישגיה באליפות גרמניה היא עברה את קריטריון ההשתתפות בהמשחקים הפאראלימפיים בייג'ינג (2008).
ב-2009 השתתפה באליפות אירופה בשחייה לנכים באיסלנד וזכתה בה במדליית זהב, לצד קביעת שיא אירופאי חדש (39.28 ש'). באוגוסט 2010 השתתפה בשני מקצים באליפות העולם: 50 מ' חופשי (מקום 10) ו-50 מ' פרפר, מקצה בו זכתה במדליית ארד. ב-2011 זכתה במדליית כסף באליפות דנמרק הפתוחה במשחה מאה מטר חופשי.
בשנת 2009 זכתה בתואר ספורטאית השנה של ההתאחדות הישראלית לספורט נכים.
חיים אישיים

בשנת 2009 נישאה ליואל גנפול. נכון לשנה זו היא סטודנטית לתקשורת ולניהול.
הישגים

| מדליה | טורניר (שנה) | תחום |
| --- | --- | --- |
| זהב | אליפות גרמניה, 2007 | 50 מ' פרפר |
| זהב | אליפות אירופה (איסלנד, 2009) | 50 מ' פרפר |
| כסף | אליפות דנמרק פתוחה, 2011 | מאה מ' חופשי |
| ארד | אליפות העולם (הולנד, 2010) | 50 מ' פרפר |
עציון פרסי

| עציון פרסי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צמחים
מערכה:: מכוסי זרע
מחלקה:: דו-פסיגיים
סדרה:: ציפורנאים
משפחה:: סלקיים
סוג:: פרקרק
מין:: עציון פרסי
שם מדעי
 Haloxylon persicum ‏בואסייה & Buhse, 1860
עציון פרסי (שם מדעי: Haloxylon persicum; בעבר: פרקרק פרסי) הוא עץ השייך למשפחת הסלקיים. המין היחיד בישראל מסוג זה (פרקרק). המין כולל שני תת-מינים: עציון ים המלח ועציון אדומי. בעבר היה מין נוסף שנקרא פרקרק המדבר, אך כיום משייכים מין זה לסוג חמדה.
מאפיינים

העציון הוא שיח או עץ נמוך שגובהו נע בין 1.5 מטר ל-5 מטר. נמצא לרוב באזורים חוליים ולעיתים קרובות נערמות סביבו תלוליות חול. הוא יכול לשרוד גם כאשר חלקם העליון של שורשיו נחשף, ולכן הוא יכול לגדול באזורים של חולות נודדים ומוכי רוח. תפוצת הפרקרק בישראל היא באזור בקעת ים המלח, הערבה ודרום הנגב. ענפיו הצעירים של הפרקרק ירוקים, ומחולקים לפרקים ברורים. בכל פרק יש שני עלים קשקשיים המייצגים שרידי עלים שהתנוונו כדי להקטין התאדות. לאחר שהענף מתעצה, כבר אי אפשר להבחין בפרקים.
הפריחה בסוף החורף עד האביב. הפרחים בעלי עלי עטיף ירוקים ואבקנים צהובים, והם דו-מיניים. הפירות מבשילים בסוף הקיץ, ועלי העטיף מצמיחים כנפיים שמאפשרות לפירות להתפזר טוב יותר ברוח. על העציון ניתן לראות עפצים שונים, בהתאם לסוג החרק שעוקץ אותו.
עציון פרסי הוא צמח מוגן בישראל.
הערות שוליים

↑  עציון פרסי באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
סקייט אצבעות

סקייט אצבעות
טריק עם סקייט אצבעות
טריק עם סקייט אצבעות
טריק עם סקייט אצבעות
סקייט אצבעות
סקייט אצבעות (באנגלית Fingerskate, או Fingerboard) הוא סקייטבורד קטן ממדים שמותאם להפעלה באמצעות אצבעות הידיים. הצורה והחלקים שלו נראים כמו סקייטבורד רגיל אבל האורך שלו הוא רק 96 מילימטר או 3-3/4 אינץ'.
מבנה וחלקים

החלקים המרכיבים את סקייט האצבעות הם לוח עליו מודבק מעין נייר זכוכית מחוספס הנקרא גריפ, צירים, ברגים ראשיים וגלגלים (סיליקון). סקייט אצבעות מייצג בדרך כלל בנאמנות סקייט רגיל, כולל כל החלקים שלו והציורים בתחתית הלוח. הציורים הם אותם ציורים וסמלים כמו בסקייטבורד של חברות ידועות כולל דגמים על שם סקייטרים מקצועיים. הלוחות עשויים מעץ או מפלסטיק.
טריקים

עם סקייט אצבעות אפשר לעשות את כל הטריקים (התרגילים) הידועים של הסקייטבורד. אפשר לבנות ולהרכיב רמפות ורילים מתאימים ולעשות איתם תרגילים. אפשר לקנות רמפות מוכנות לסקייט אצבעות במבחר חנויות של ציוד סקייטבורד.
היסטוריה

סקייטי אצבעות החלו להופיע בשנת 1986 כמחזיקי מפתחות ולא ניתן היה לבצע איתם תרגילי סקייטבורד. בשנות ה-90, החלה חברת Tech Deck לייצר ולמכור סקייט אצבעות שניתן לבצע בו טריקים של סקייטבורדינג. חברת Tech Deck הקימה קהילות ברשת האינטרנט כדי שבעלי העניין יוכלו להתכתב ביניהם ובדרך זו לפתח את התחביב שלהם. לאחר ההצלחה של חברת Tech Deck החלו חברות נוספות להיכנס לתחום ולייצר סקייטי אצבעות וגם חלקים עצמאיים כמו לוחות, גלגלים וצירים, ביניהם Berlin Wood (השייכת ליצרן Blackriver-Ramps) ו-Pro Wood. בקניית חלקים אפשר, כמו בסקייטבורד רגיל, להרכיב סקייט אצבעות המורכב מחלקים של מספר יצרנים.
ראו גם

סקייטבורדינג
סקייווסט איירליינס

בומברדייה CRJ-700 בצבעי יונייטד איירליינס
מטה החברה בסנט ג'ורג', יוטה
אמבראר EMB-120 Brasilia שיצא משימוש בצבעי סקייווסט
סקייווסט איירליינס היא חברת תעופה אזורית אמריקאית. החברה היא אחת מחברות התעופה הגדולות בארצות הברית, והיא חברת התעופה האזורית הגדולה בעולם. כמו רוב החברות האזוריות בארצות הברית, גם סקייווסט אינה מפעילה טיסות כמותג עצמאי, אלא מפעילה טיסות עבור חברות תעופה גדולות כדוגמת דלתא איירליינס ויונייטד איירליינס. צי המטוסים שלה ממותג ונצבע בהתאם לחוזים עם חברות אלו.
היסטוריה

בשנת 1972 רכש מייסד החברה, ראלף אלתקין, את חברת התעופה "דיקסי", שביצעה טיסות בעיקר עבור אנשי עסקים ומרכזה היה בסולט לייק סיטי, יוטה.. החברה החלה להתרחב במערב ארצות הברית והפכה לחברת התעופה האזורית הגדולה ביותר כבר בשנת 1984, כאשר רכשה את חברת התעופה סאן איירליינס שמרכזה היה בפאלם ספרינגס, קליפורניה.
בסיסי החברה

עבור אמריקן איגל - נמל התעופה הבין-לאומי שארלוט דאגלס, נמל התעופה הבין-לאומי שיקגו או'הייר, נמל התעופה הבין-לאומי דאלאס/פורט וורת', נמל התעופה הבין-לאומי של לוס אנג'לס, נמל התעופה הבין-לאומי פיניקס סקיי הרבור.
עבור אלסקה איירליינס - נמל התעופה הבין-לאומי פורטלנד, נמל התעופה הבין-לאומי סיאטל-טקומה.
עבור דלתא קונקשן - נמל התעופה דטרויט מטרופוליטן, נמל התעופה הבין-לאומי של לוס אנג'לס, נמל התעופה הבין-לאומי מיניאפוליס-סיינט פול, נמל התעופה הבין-לאומי של סולט לייק סיטי, נמל התעופה הבין-לאומי סיאטל-טקומה.
עבור יונייטד אקספרס - נמל התעופה הבין-לאומי שיקגו או'הייר, נמל התעופה הבין-לאומי דנוור, נמל התעופה הבין-יבשתי ג'ורג' בוש, נמל התעופה הבין-לאומי של לוס אנג'לס, נמל התעופה הבין-לאומי של סן פרנסיסקו.
צי המטוסים

ביולי 2018, צי סקייווסט איירליינס כולל את המטוסים הבאים, בשימוש או בהזמנה:
| כלי טיס> כלי טיס.50 מושבים | בשירות> בשירות.50 מושבים | בהזמנה> בהזמנה.50 מושבים | נוסעים> F.50 מושבים | נוסעים> Y+.50 מושבים | נוסעים> Y.50 מושבים | נוסעים> סה"כ.50 מושבים | מופעל עבור> מופעל עבור.50 מושבים | הערות> הערות.50 מושבים |
| --- | --- | --- | --- | --- | --- | --- | --- | --- |
| בומברדיה CRJ100 | 1 | – | – | – | 50 | 50 | אמריקן איגל (מותג תעופה) |  |
| בומברדיה CRJ100 | 3 | – | – | 4 | 46 | 50 | דלתא קונקשיין |  |
| בומברדיה CRJ100 | 1 | – | – | – | 50 | 50 | סקייווסט איירליינס |  |
| בומברדיה CRJ200 | 9 | – | – | – | 50 | 50 | אמריקן איגל (מותג תעופה) |  |
| בומברדיה CRJ200 | 87 | – | – | 4 | 46 | 50 | דלתא קונקשיין |  |
| בומברדיה CRJ200 | 20 | – | – | – | 50 | 50 | סקייווסט איירליינס |  |
| בומברדיה CRJ200 | 74 | – | – | – | 50 | 50 | יונייטד אקספרס |  |
| סה"כ בקטגוריה | 195 |  |  |  |  |  |  |  |
70 מושבים
| בומברדיה CRJ700 | 2 | 18 | 9 | 16 | 40 | 65 | אמרעקן איגל (מותג תעופה) |  |
| בומברדיה CRJ700 | 26 | – | 9 | 16 | 44 | 69 | דלתא קונקשיין |  |
| בומברדיה CRJ700 | 38 | – | 6 | 16 | 48 | 70 | אמריקן איגל (מותג תעופה) |  |
| בומברדיה CRJ700 | 1 | – | 6 | 16 | 48 | 70 | סקייווסט איירליינס |  |
| בומברדיה CRJ700 | 19 | – | 6 | 16 | 48 | 70 | יונייטד אקספרס |  |
| בומברדיה CRJ900 | – | 20 | 12 | 20 | 38 | 70 | דלתא קונקשיין | קבלת ההזמנה עד לשנת 2020. |
| אמבראר 175 SC | 19 | 11 | 12 | 20 | 38 | 70 | דלתא קונקשיין | קבלת ההזמנה עד לסוף 2018. |
| סה"כ בקטגוריה | 105 |  |  |  |  |  |  |  |
76 מושבים
| בומברדיה CRJ900 | 36 | – | 12 | 20 | 44 | 76 | דלתא קונקשיין |  |
| אמבראר E-175 | 32 | 3 | 12 | 12 | 52 | 76 | אלסקה איירליינס | קבלת ההזמנה עד לסוף 2018. |
| אמבראר E-175 | 19 | – | 12 | 20 | 44 | 76 | דלתא קונקשיין |  |
| אמבראר E-175 | 65 | – | 12 | 16 | 48 | 76 | יונייטד אקספרס |  |
| אמבראר 175-E2 | – | 100 | טרם הוכרז | טרם הוכרז | טרם הוכרז | טרם הוכרז | טרם הוכרז | קבלת ההזמנה החל משנת 2021. |
| מיצובישי MRJ90 | – | 100 | טרם הוכרז | טרם הוכרז | טרם הוכרז | טרם הוכרז | טרם הוכרז | קבלת ההזמנה החל משנת 2020. |
| סה"כ בקטגוריה | 152 |  |  |  |  |  |  |  |
| סה"כ | 452 | 252 |  |  |  |  |  |  |